༄༅། །ནག་པོ་པའི་སྒྲུབ་ཐབས་ཀྱི་ས་བཅད་བཞུགས།
༄༅༅། །ཨོཾ་རྗེ་བཙུན་བླ་མ་རྣམས་ལ་ཕྱག་འཚལ་ལོ། །སློབ་དཔོན་སྤྱོད་པ་བས་
མཛད་པའི་དཔལ་འཁོར་ལོ་སྡོམ་པའི་སྒྲུབ་ཐབས་འདི་ལ་གཉིས། ཀླད་ཀྱི་དོན་
དང༌་། གཞུང་ངོ་། །དང་པོ་ལ་གཉིས། ཕྱག་བཙལ་བ་དང་། བཤད་པར་དམ་
བཅའ་བའོ། །གཞུང་ལ་གཉིས། མཉམ་པར་གཞག་པའི་རྣལ་འབྱོར་དང༌་། མཉམ་
ལངས་སོ། །དང་པོ་ལ་གཉིས། བསྐྱེད་པའི་རིམ་པ་དང་། རྫོགས་པའི་རིམ་པའི་
རྒྱས་གདབ་པའོ། །དང་པོ་ལ་གཉིས། རྒྱུ་ཚོགས་བསག་པ་དང༌། འབྲས་བུ་ལྷ་
བསྐྱེད་པའོ། །དང་པོ་ལ་གཉིས། བསོད་ནམས་ཀྱི་ཚོགས་བསག་པ་དང༌། ཡེ་
ཤེས་ཀྱི་ཚོགས་བསག་པའོ། །འབྲས་བུ་ལྷར་བསྐྱེད་པ་ལ་གཉིས། རྟེན་བསྐྱེད་པ་
དང༌། བརྟེན་པ་ལྷ་བསྐྱེད་པའོ། །རྟེན་བསྐྱེད་པ་ལ་གཉིས། སྲུང་བའི་འཁོར་
ལོ་བསྒོམ་པ་དང༌་། གཞལ་ཡས་ཁང་བསྒོམ་པའོ། །བརྟེན་པ་ལྷ་བསྐྱེད་པ་ལ་
གསུམ། དང་པོ་སྦྱོར་བ་དང་། དཀྱིལ་འཁོར་རྒྱལ་མཆོག་དང་།
ལས་རྒྱལ་(༢༦༣)
མཆོག་གོ། །དང་པོ་སྦྱོར་བ་ལ་བཞི། བསྙེན་པ་དང༌། ཉེ་བར་སྒྲུབ་པ་དང༌། སྒྲུབ་
པ་དང་། སྒྲུབ་པ་ཆེན་པོའོ། །དང་པོ་ལ་གཉིས། རྒྱུ་རྡོ་རྗེ་འཛིན་པ་བསྐྱེད་པ་
དང༌་། འབྲས་བུ་རྡོ་རྗེ་འཛིན་པ་བཞེངས་པའོ། །དེ་ལ་བཞི། སྙོམས་པར་འཇུག་
པ་ལས་འོད་དུ་ཞུ་བ་དང་། གླུས་བསྐུལ་བ་དང་། འབྲས་བུ་རྡོ་རྗེ་འཛིན་པར་
བཞེངས་པ་དངོས་དང་། དེ་བརྟེན་པའི་ཡན་ལག་ཏུ་བྱིན་གྱིས་བརླབ་པའོ། །ཉེ་
བར་སྒྲུབ་པ་ལ་གཉིས། དཔའ་བོའི་གོ་ཆ་དང༌། དཔའ་མོའི་གོ་ཆའོ། །སྒྲུབ་པ་ལ་
498

ནག་པོ་པའི་སྒྲུབ་ཐབས་ཀྱི་ས་བཅད།
གསུམ། ཡབ་བྱིན་གྱིས་བརླབ་པ་དང༌་། ཡུམ་བྱིན་གྱིས་བརླབ་པ་དང་། རང་བྱིན་
གྱིས་བརླབ་པའོ། །སྒྲུབ་པ་ཆེན་པོ་ལ་བཞི། ཡེ་ཤེས་པ་དགུག་པ་དང་། དབང་
བསྐུར་བ་དང་། མཆོད་པ་དང་། མཁའ་གསང་བྱིན་གྱིས་བརླབ་པའོ། །དཀྱིལ་
འཁོར་རྒྱལ་མཆོག་ལ་བཞི། དམ་ཚིག་པ་བསྐྱེད་པ་དང༌་། ཡེ་ཤེས་པ་གཞུག་པ་
དང་། དབང་བསྐུར་བ་དང་། མཆོད་པ་བྱ་བའོ། །དང་པོ་ལ་བཞི། དེ་བཞིན་
གཤེགས་པ་སྤྱན་དྲང་བ་དང་། འོད་དུ་ཞུ་བ་དང་། ལྷ་རྣམས་བསྐྱེད་པ་དང༌། སོ་
སོར་བསྟིམ་ཞིང་དགོད་པའོ། །དེ་ལ་གཉིས། བསྟིམ་པ་དང་། དགོད་པའོ། །དེ་ལ་
བཞི། མདོར་བསྟན་པ་དང་། རྒྱས་པར་བཤད་པའོ། །སྤྱིའི་མཚན་ཉིད་དང་༌། ལྷ་
རྣམས་ཀྱི་རིགས་སོ། །དང་པོ་ལ་གསུམ། བདེ་བ་ཆེན་པོའི་འཁོར་ལོ་ལ་དགོད་
པ་དང༌།
འཁོར་ལོ་གསུམ་གྱི་ལྷ་ཕྱི་དང་ནང་དུ་དགོད་པ་དག་པ་དང་བཅས་
པ་དང་༌། སྒོ་མཚམས་མ་དགོད་པའོ། །བར་པ་ལ་གསུམ། ཐུགས་ཀྱི་འཁོར་ལོ་
དང་༌། གསུང་གི་དང༌་། སྐུའི་འོ། །སྤྱིའི་མཚན་ཉིད་ལ་གཉིས། འཁོར་ལོ་སྤྱིའི་
མཚན་ཉིད་ལ་སོགས་པ་དང༌་། ཁྱད་པར་དུ་སྒོ་མཚམས་རྣམས་ཀྱིའོ། །ལས་རྒྱལ་
མཆོག་ནི་བྱང་ཆུབ་ཀྱི་ཕྱོགས་ཀྱི་དག་པ་དྲན་པ་ཡིན་པར་དབྱེ་བ་མེད། མཉམ་གཞག་
གི་སྤྱི་དོན་གཉིས་པའི་རིམ་པ་ལ་གཉིས། དཔྱིད་ཀྱི་ཐིག་ལེར་འཁོར་ལོ་གཉིས་ཀྱི་
མཉམ་པར་གཞག་པ་དང་། འཁོར་ལོ་བཞིའི་རྣམ་པར་གཞག་པའོ། །དང་པོ་ལ་
གཉིས། དཔྱིད་ཀྱི་ཐིག་ལེའི་རྟེན་དང་། བརྟེན་པ་རླུང་གི་མཚན་ཉིད་དོ། །འཁོར་
ལོ་བཞིའི་རྣམ་པར་གཞག་པ་ལ་གཉིས། འཁོར་ལོ་བཞི་སྤྱིའི་མཚན་ཉིད་དང་། ཁྱད་
པར་སྙིང་གའི་རྣམ་པར་གཞག་པའོ། །མཉམ་ལངས་ལ་གསུམ། གཏོར་མ་
དང༌། བཟླས་པ་དང་། ལངས་ཏེ་སྤྱོད་ལམ་གྱི་དུས་སུ་གོ་ཆ་བགོ་བའོ། །དང་པོ་ལ་
གསུམ། གཏོར་མ་བྱིན་གྱིས་བརླབ་པ་དང་། གཏོར་མའི་ཕན་ཡོན་དང་། གཏོར་
- 499

ས་སྐྱ་བཀའ་འབུམ། ༼པ》 རྗེ་བཙུན་གྲགས་པ་རྒྱལ་མཚན་གྱི་གསུང་རབ་གླེགས་བམ་གཉིས་པ།
མའི་སྔགས་སོ། །བཟླས་པ་ལ་ལྔ་རྩ་བའི་སྔགས་དང༌། འཁོར་ལོ་ལྔའི་སྔགས་
དང༌་།
ཡབ་ཀྱི་སྙིང་པོ་དང༌། ཉེ་སྙིང་དང་། ཞལ་བཞི་པ་དང༌། ཡུམ་གྱི་སྙིང་
པོ་དང་༌། ཉེ་སྙིང་དང་། ཉེ་བའི་སྙིང་པོའོ། །ནག་པོ་མངོན་པར་རྟོགས་པའི་བསྡུས་
པའི་དོན་དགེ་བསྙེན་གྲགས་པ་རྒྱལ་མཚན་གྱིས་སྦྱར་བའོ།། །།
500